În timp ce se îndrepta către instanță, șeful PSD a fost întâmpinat de mai mulți oameni care i-au strigat „Hoțule!”, „La puscărie!”, unul dintre ei fluturând prin fața lui Dragnea o pereche de cătușe.  Liderul social-democrat a părut deranjat, dar nu a răspuns celui care striga, trecând mai departe.  Dragnea, alături de fosta sa soție, Bombonica Prodana, este judecat pentru instigare la abuz în serviciu și la fals.  Potrivit procurorilor, "în perioada iulie 2006 - decembrie 2012, Dragnea Nicolae Liviu, în calitate de președinte al Consiliului Județean Teleorman, respectiv de președinte al organizației județene a unui partid politic, cu intenție, a determinat-o pe inculpata Alesu Floarea, la acea vreme director executiv al Direcției Generale de Asistență Socială și Protecția Copilului Teleorman să își încalce atribuțiile de serviciu prin menținerea în funcție și implicit plata drepturilor salariale pentru două angajate ale aceleiași instituții.